अंकीय संकेत प्रक्रमण
संकेत प्रक्रमण या संकेत प्रसंस्करण दो तरह से किया जाता है: अनुरूप संकेत प्रसंस्करण एवं अंकीय संकेत प्रक्रमण संकेतों (सिग्नल्स्) को आंकिक विधियों का प्रयोग करते हुए प्रसंस्कारित करना अंकीय संकेत प्रक्रमण या डिजिटल सिग्नल प्रोसेसिंग (डीएसपी) कहलाता है। चूंकि अपने मूल रूप में अधिकांश संकेत एनॉलॉग रूप में होते हैं इसलिये आंकिक संकेत प्रसंस्करण के करने के पूर्व एनालॉग संकेतों को आंकिक रूप में बदलना पड़ता है। अनालॉग संकेतों को आंकिक रूप प्रदान करने के लिये एनॉलॉग से डिजिटल कन्वर्टर परिपथों का उपयोग किया जाता है जो आजकल प्रायः आई सी (एकीकृत परिपथ) के रूप में उपलब्ध हैं। इसी तरह, चूंकि प्रसंस्करण के बाद अन्ततः हमे अनॉलॉग रूप में ही ऑउटपुट चाहिए होता है, इसलिये आंकिक संकेत (जो कि अंकों की एक श्रेणी होती है) को पुनः अनॉलॉग रूप में बदल दिया जाता है। इसके लिये आंकिक से अनॉलॉग परिवर्तक उपयोग में लाये जाते हैं।